

**ΔΑΧΤΥΛΟΚΟΥΚΛΕΣ**

Φτιάξτε δακτυλόκουκλες για τα μικρά αδερφάκια σας και δείτε να πανηγυρίζουν από τη χαρά τους!

**Τι θα χρειαστείτε:**

1. Κομμάτια χαρτονιού ή σκληρού χαρτιού.

2. Μαρκαδόρους ή ξυλομπογιές.


3. Κόλλα τύπου stick.

4. Ψαλίδι.

**Βήμα 1:** Ζωγραφίστε μία φιγούρα που επιθυμείτε (κλόουν, ζωάκια κ.λ.π.) να γίνει η κούκλα σας.

**Βήμα 2:** Χρωματίστε τη όπως θέλετε και κόψτε τη γύρω-γύρω.

**Βήμα 3:** Κόψτε μία λωρίδα χαρτί διαστάσεων 6x2cm. Κάντε τη σαν δαχτυλίδι και κολλήστε τις άκρες. Κατόπιν κολλήστε τη στο πίσω μέρος της φιγούρας σας.



**Βήμα 4:** Βάλτε τη δακτυλόκουκλα στο δάκτυλό σας και δέιτε τη να ζωντανεύει κουνώντας τη!



Τώρα είστε έτοιμοι να παίξετε κουκλοθέατρο στους φίλους σας ή στα μικρά σας αδερφάκια. Μπορείτε να φτιάξετε ολόκληρο θίασο!